
D 
urante tratamento di e caso Avestruz caminda ex Minis- 
ter Benny Sevinger ta e acusado principal, tin cierto ar- 
gumento of observacionnan a bin dilanti, cu den cierto for- 
ma ta bolbe duna indicacion cu en berdad e caso aki ta con- 
ta cu su influencia politico. 


Un expresion cu a hala atencion tabata 
momento cu Hues a mustra na Sevinger cu como 
minister e tabata manera un “stempel machine” 
firmando tur peticion pa tereno erfpacht loke 
e Parlamentario a confirma tambe. 


No ta prome bes cu e punto aki ta bin dilanti, ya cu den seno 
politico for di momento cu awe Minister Tjon y Minister Endy 
Croes a presenta e acusacionnan aki contra e politico di 
AVP, esaki tambe e bin dilanti, pues en realidad for di inicio 
e expresion aki tabata uno uza pa contrincantenan politico. 


Nunca e ex mandatario a contradeci esaki y for di e tempo 
ey a mustra cu e decision final ta wordo tuma pa DIP pues ta 
un argumento cu tin casi cuater aña riba mesa caba y awor 
ta Hues y Fiscal a converti esaki den un argumento di peso 
contra di e ex titular di infrastructura. 


Sinembargo ora cu scucha Fiscal su intervencion, tin cu 
mustra cu e forma di funciona di Ministerio Publico, no ta 
diferencia mucho di loke ta maneho di e minister den e caso 
aki, ya cu tin casonan caminda Ministerio Publico ta abusa 
di su poder, ta busca un forma pa manipula cu leynan exis- 
tente, pa saca informacion for di hendenan cu ta wordo 
deteni pa un of otro caso. 


Tin casonan caminda detencion ta wordo prolonga di un 
persona, no pa motibo cu tin prueba concreto contra di 
e persona aki pa un of otro motibo pero ta haci esaki pa 
presiona e detenido pa duna polisnan informacion cu nan ta 
buscando contra otro sospechosonan. 


E ta legal? E ta un abuso contra derecho di e ciudadano? E 
contra ley? Ministerio Publico ta violando leynan existente? 
Ta mesun situacion aki tambe a surgi tanto den caso IBIS 
como Avestruz y otronan, caminda ta crea scenarionan den 
cual autoridadnan hudicial ta mira e fundeshi pa nan sigui 
cu persecucion di un of otro persona. 
Ayera un biaha mas parlamentario Sevinger a mustra Corte 


cu tur peticion cu drenta e ta firma esakinan pa e hendenan 
wordo yuda pero for di 2015 caba, e ex mandatario a mustra 
cu no tin suficiente tereno pa cumpli cu tur peticion cu a 
drenta. 
El a papia di e tempo ey di cu lo tin solamente 1000 tereno 
disponibel, cu tin cu wordo midi pa DIP pero e personanan 
cu a haci peticion, ta supera mas di 5 mil hende pero prac- 
ticamente tur e ex mandatario a duna un speransa firmando 
cu di su parti e no tin problema. 


E decision final ta keda den man di DIP pero tin casonan cu 
tambe e ex mandatario a yega di mustra, cu na momento 
cu ta trata di un peticion pa un of otro proyecto, cu lo crea 
cupo di trabou y lo ta un inversion den economia di e pais, e 
lo sostene y firma pa esaki. 
Ministerio Publico a tene Sevinger mas cu 70 dia den prizon, 
a comete mesun abuso aki cu Paul Croes, presionando e dos 
ex mandatarionan aki te na un limite sperando cu nan lo bin 
dilanti y admiti culpabilidad den acusacionnan cu Ministerio 
Publico kier mira nan admiti pero den ambos caso, esaki no 
a resulta asina. 


Pero den e proceso aki, Ministerio Publico ta abusando di 
su poder, ta trapando derecho di un ciudadano liber kende 
ainda no a wordo haya culpabel pero a sinta un castigo di 
prizon sin cu e por haci algo contra di e abuso aki. 
Tambe tin casonan caminda Ministerio Publico a menasa 
sospechosonan di detene nan sernan keri, hincando e 
detenido den un situacion di presion constante pa asina 
nan saca informacion cu nan tin mester. 
Si Ministerio Publico kier pa e tipo di manipulacionnan aki 
wordo interpreta cu esaki ta na interes di haya sa e berdad, 
anto stempelmento di “akkoord” riba un peticion c’un 
ciudadano a haci na un minister, tambe ta cay den mesun 
direccion aki. 


Caso Avestruz 


No ta mustra mucho diferencia entre 
trabou di Fiscal y Minister 

E 
acusadonan Benny Sevinger (ex minister), Curt Harms 
(comerciante) y Pieter Susebeek (ex ambtenaar) a nen- 
ga diaranson mainta di un of otro iregularidad den otorga- 
mento di tereno a cambio di donación haci na fundación di 
e político. 
E prome pa wordo interoga tabata Curt Harms, kende tin 
diferente compañía cu sea a haci petición of a haya tereno 
di Gobierno. 
Investigacion haci pa Landsrecherche ta mustra cu e compa- 
nianan di Harms na 2013 a haci donacion na Fundacion 
Curazon Berde di Benny Sevinger. Di tur e pagonan haci, e 
tabata na altura di e donacionnan cu a wordo haci. Harms a 
bisa cu e prome donacionnan ta algo cu a Sali for di dje mes 
pa motibo cu e tabatin un admiracion grandi pa e trabou 
cu a wordo haci riba tereno di infrastructura. Su yiu muhe 
tambe a haci donacion di nan companianan. 
Nan tabatin un presupuesto di 100 mil florin pa sponser 
partido politico AVP, en especial Benny Sevinger pa su 
maneho di infrastructura. 


El a bisa tambe di conoce Benny Sevinger di antes, pero no 
cu e tabatin hopi contacto cu ne. E contacto tabata mas cu e 
socio di Benny. Tambe e tabatin basta contacto cu Sevinger 
y Eman ora cu tabata traha e plannan pa embeyece Aruba. 
Sevinger a bisa cu e no tabata sa cu e companianan ta di 
Harms, esta e peticionnan cu el a haya pa firma. El a bisa cu 
ora e haya peticionnan pa tereno, e ta firma cu e ta di acuerdo 
y despues ta DIP mester check si e tereno ta disponibel of 
no. Sevinger a splica cu e ta haya masha hopi peticion y tur 
e ta bisa “akkoord”. Pero esey no ta nifica cu e ta un ordo pa 
DIP cumpli pa otorga e tereno. Mester averigua prome si e 
tereno ta disponibel. 
A bini dilanti cu husticia ta pensa cu e procedura normal 
lo mester ta cu e aplicacion mester wordo haci na DIP y 
cumpli cu condicionnan y despues Sevinger ta haya nan pa 
aproba. Pero Sevinger a bisa Hues cu tambe por sosode cu 
hendenan ta bay cerca dje. Hues a bisa cu e trahadornan di 
DIP a bisa cu esnan cu bay cerca Sevinger y e aproba, nan ta 
considera esaki como instruccion pa regla e peticion. Esaki 
e ex mandatario a nenga di ta asina. “Ami no sa cual tereno 
ta disponibel of no.” 
Sevinger a splica cu el a firma alrededor di 4 mil peticion cu 
ta inclui tereno pa cas y negoshi. Na momento cu el a bira 
Minister e departamento tabatin hopi influencia politico, 
unda cu esnan cu nan conoce solamente ta haya tereno. Si 
hende bin cerca dje mas, na final mester yena e formulario 
oficial na DIP toch. 
Hues a remarca cu Sevinger a tuma un responsabilidad cu ta 


pone den risico. Na opinion di Hues, Sevinger tabata firma 
peticionnan sin realmente evalua kendenan ta tras di e peti- 
cionnan aki. 
Harms a bisa cu el a bay cerca Sevinger pa haci peticion pa 
un tereno pa un proyecto dilanti Divi Phoenix. El a bisa cu 
Sevinger a bis’e cu e mester bay DIP. El a entrega e peti- 
cion na Sevinger. Abogado mr. Kock di Sevinger a bisa cu 
director di BID, Croes, a bisa cu peticionnan tabata bin for 
di Sevinger y DIP mes. 
E acusado Susebeek a bisa cu el a contedsta mas cu 3 mil 
pregunta y no ta bay contesta mas pregunta den Corte y ta 
laga tur cos den man di su abogado. 
Despues a haci pregunta na Sevinger riba su relacion cu e 
acusado aki, kende e mes a bisa ta un bon amigo di dje pa 
hopi aña. 


Hues a bisa cu Sevinger ta wordo acusa di a haya pagonan 
di Susebeek pa haci cosnan entre otro duna e companianan 
di Susebeek previlegio riba otronan. Sevinger a desmenti 
esaki. El a bisa cu e tabata trata tur hende mesun cos. 
Hues a mustra cu Susebeek a haci peticion riba terenonan 
na Eagle Beach y Palm Beach cu ta terenonan hopi busca. 
Segun Sevinger e terenonan no ta asina busca. Un di nan ta 
na Bubali Plas, unda tin un holo masha stinki. E no ta algo 
cu tur hende lo kier. 
Pa loke ta su mes, el a bisa cu e mes a bin ta trahando riba 
esaki pa casi 30 aña y riba su m esun forsa. Si el a yega di 
duna su amigo Susebeek placa pa bay haci compras p’e. E 
mes tabata demasiado ocupa cu su funcion como Minister 
y tabata pidi su amigo hacie un fabor. Pero e placa ta bini di 
dje. 
Tratamento di caso pa e parti di fundacion y e rol di e dos 
acusadonan den esaki a finalisa. Na october awo tratamento 
di e caso lo sigui,. 


Benny Sevinger acusa di yuda amigonan 
cu a haci donacion na su fundacion 

G 
obierno di coalicion 
MEP-RAIZ ta pasando 
den su pio momentonan 
y ta confrontando reto- 
nan politico y guber- 
namental, cu ta mus- 
tra dificil pa wordo so- 
luciona a corto tempo y 
cu e desaroyonan aki, lo 
por causa caida di gabi- 
nete Wever Croes II despues 
di net un aña na mando. 


Un crisis serio ocasiona pa un falta di respet pa loke ta acuer- 
donan cu a wordo firma cu gobierno Hulandes y pa un falta 
di honestidad cu e gobierno di Aruba no a demostra durante 
di su reunionnan cu tanto Secretario di Estado Alexandra 
van Huffelen como CAft. 
Ta for di 2018 a firma e prome protocol cu gobierno Hulandes 
pa loke ta e forma con lo bay atende cu finansa publico, 
caminda a yega na palabracion y acuerdo, cu hunto lo traha 
pa presenta solucionnan y tambe ehecuta esakinan. 
Na luna di November venidero, lo cumpli 4 aña cu a firma 
e protocol aki pero ainda tin cu tuma nota cu den diferente 
rapport of analisis di CAft, ta ser menciona cu gabinete 
Wever Croes II no ta respeta recomendacionnan di CAft y 
tampoco ta cumpli cu loke Rijksministerraad tambe a reco- 
menda y exigi. 


No ta prome bes tampoco cu CAft ta sigui mustra gobi- 
erno cu e no ta respeta palabracionnan haci, no ta respeta 
pa ehecuta esakinan den curso di ultimo añanan, loke a 
conduci na e situacion delicado cu gabinete Wever Croes 
II a haya su mes aden na e momentonan aki, esta cu tin un 
“aanwijzing”riba mesa contra di henter e gabinete aki. 
Pues tur minister den e gabinete lo por wordo confronta cu 
e KB aki, caminda practicamente tur decision na interes di 
pais Aruba, lo por wordo tuma na Den Haag ya cu pa di 
tantisimo ocasion, CAft ta constata cu gobierno di Aruba no 
ta respeta palabracion y acuerdonan firma. 
Diamars siman pasa dia 30 di augustus, Minister Xiomara 
Maduro a presenta un concepto di presupuesto 2023 y a 
mustra cu el a cumpli cu ley di comptabilidad entregando e 
presupuesto prome cu dia 1 di september. 
Algun dia despues, e mesun siman, ta bin sali na cla cu tanto 
CAft como Raad van Advies ta mustra cu ta trata di un presu- 
puesto incompleto, faltando cantidad di informacion finan- 


ciero di diferente ministerio, pues manera e mandatario mes 
a yega di bisa den pasado, un presupuesto “ficticio.” 
“Dor cu mester a presenta e presupuesto na tempo, hopi 
departamento mes no tabatin nan presupuesto cla, pues 
tabata falta informacion. Awor cu esaki ta cla, lo adapta e 
presupuesto y inclui e informacion cu falta.” 
Cu otro palabra e presupuesto 2023 awor si ta na ordo, awor 
si ta cumpli cu exigencia y recomendacionnan di CAft pero 
e minister ta sigura cu esaki ta e caso den un declaracion 
haci diamars ultimo, un siman despues di e entrega esaki na 
parlamento oficialmente. 


Interesante tabata otro declaracion di Minister Maduro haci 
den ultimo dianan, caminda e mandatario lo a sugeri pa 
“Hulanda paga mita di e debe di Aruba relaciona cu covid- 
19, pa di e forma aki su gobierno por cumpli cu normanan 
stipula pa CAft.” 
Sin duda tin cu mustra aki cu esaki ta algo valido, un argu- 
mento cu peso, un pensamento positivo cu mester tabata 
riba mesa no e siman aki, pero for di aña pasa caba ora cu e 
recuperacion di e pandemia a inicia pa pais Aruba. 
E expresion aki sin duda merece atencion pero na mes 
momento e merece tur seriedad y honestidad ya cu ta 
trata di un asunto serio, cu no por wordo regla a base di un 
declaracion na prensa of den un carta dirigi na CAft of gobi- 
erno Hulandes. 


E opcion aki mester tabata riba mesa masha tempo caba 
pero nunca for di 2018 te cu awe 8 di September 2022, 
gabinete Wever Croes I y II, nunca a prepara un delega- 
cion nacional, nunca a tuma e iniciativa di hiba inicialmente 
un dialogo aki na Aruba cu tur gremio, pa despues bay cu 
e opcion valido aki rumbo pa Den Haag y negocia riba nivel 
halto pa yega na un posibel acuerdo. 
Gabinete Wever Croes II na e momentonan aki no ta gosa di 
credibilidad y tampoco respet necesario pa por haci esaki. 
Gobierno di Aruba a manipula demasiado cu tanto CAft den 
ultimo añanan, semper kier a pone CFT un banda, a neglisha 
tur recomendacion haci pa e comision di supervision aki, 
hasta neglishando recomendacion haci pa RMR, cual a crea 
un situacion cu nan Hulandes ta conoci como un “onwerk- 
bare situatie.” 
Caminda no tin confiansa cu respet, no por tin solucion y 
forma con Minister Xiomara Maduro a presenta e pensam- 
ento aki pa negocia cu Hulanda e debe aki, ta mustra cu 
nunca gobierno a pensa riba e posibilidad aki, perhudicando 
di e forma aki, henter e pais. 


Loke por a logra cu respet y 
honestidad awe ta e problema mas grandi 

G 
remio comercial a bisa cu fo’i 2020 a firma y tabatin tur tempo pa 
prepara p’e introduccion di Reforma Fiscal y no a probecha di esa- 
ki pa haci e preparacionnan. Segun dr. Rudy Lampe, miembro di partido 
RED Democratico durante un rueda di prensa, aworaki no a prepara nada 
y toch bay introduci esaki, lo ta un desaster. No por introducie aworaki. 
Fuera di esey gremio comercial a indica cu nan ta na fabor di BTW, nan 
ta na fabor di un sistema transparente di impuesto indirecto. Nan a bisa 
esey explicitamente cu nan no ta contra di introduccion di un BTW. P’esey 
Lampe a splica cu for di e tempo cu e tabata den parlamento den 2006, 
tur gremio y asosiacion di fiscalista, a bisa cu mester bin cu un sistema 
di BTW, pasobra esey t’e sistema mas transparente y BBO acumulativo no 
ta un sistema transparente pa cobra belasting. Aki tin chens pa ontduik 
belasting. P’esey e ora ey nan a keda para riba cu e t’e miho sistema cu 
mester bin. T’e reforma fiscal, segun Lampe. Ey por mira con e prome 
minister, cual ta un fiscalista, fo’i 2020, a perde tempo deliberadamente, 
no a haci e preparacionnan pasobra no kier bin cu ne ni kere aden. Ora cu 
Lampe a bin cu un iniciativa di ley pa un BTW crioyo, den e periodo di 2005 
pa 2009 den parlamento, MEP a bari’e fo’i mesa pasobra nunca nan a kere 
den un BTW. Nan a kere den BBO acumulativo y BBO riba export, cu tabata 
un desaster pa Valero entre otro, cu a cera su portanan. 
Kiermen nan for di prome instante sa cu nan no ta kere aden y e prome 
minister a laga e añanan pasa, no a haci preparacion y cu rason, e gremi- 
onan a bisa cu no por bin cu ne sin prepara. Pero cu RED ta sostene e 
gremio comercial si. Ta sostene un tipo di BTW. 
Aki por mira e weganan hunga pa no cumpli loke a acorda cu Hulanda. 


Rudy Lampe (RED): 


Si introduci BTW aworaki e lo ta un desaster 


D 
urante e reunion di parlamento pa trata e Na- 
jaarsnota 2022, Parlamentario Aquannette 
Gunn a haci mencion cu parlamento como e orga- 
no di mas halto, teniendo na cuenta cu e palabra re- 
spet a keda uza na varios ocasion den e sala di Par- 
lamento. 
Parlamentario Gunn ta di opinion cu nos ta leu di 
duna e debido respet na otro. 


Respet bo ta dun’e na hopi forma, respet bo ta duna 
na esun corporalmente y tambe ora bo ta haci expre- 
sion. “Cada un persona sinta akiden ta dispone di un 
inteligencia, cu tin tino y por pensa, anto pa mi tin cu 
scucha un mandatario bisa cu si mi ta facilita docu- 
mento y si nan tin tino nan lo por compronde docu- 
mento, mi ta haya esaki un falta di respet di marca 
mayor”, Parlamentario Gunn a termina bisando. 


Aquannette Gunn (MAS): 


Nos ta leu di duna e debido respet na otro 

F 
o’i aña pasa Red Democratico a manda un carta entre 
otro pa CFT bisa cu e prome minister no tin boluntad 
politico pa cumpli cu e reformanan manera acorda den e 
landspakket. 
Segun miembro di partido dr. Rudy Lampe, den un rueda di 
prensa diamars, nan a haya rason. A schrap BTW. A firma pa 
introduci BTW, a firma e reforma fiscal y aworaki a simple- 
mente, riba nan mes, a dicidi cu nan no ta cumpli cu e reforma 
fiscal, esaki referiendo na gobierno. 
Por mira e secretario di estado Alexandra van 
Huffelen a bisa cu e BTW mester bin, pasobra 
‘afspraak is afspraak’. Si e no bin 2023 e lo bin 
2024. 
Lampe a sigui bisa cu gobierno ta bezig di ta no 
cumpliendo y cu CFT a haci mesun cos. 
CFT ta exigi cu tin surplus den e presupuesto na 
aña 2023 p’asina por cuminsa paga e debenan. 
Gobierno a bisa cu pa 2023 ni pa 2024 ta bay 
tin surplus. Esaki ta contra e acuerdonan cu tin 
acorda. 


Pakico 2023 y pa 2024 no? Pasobra pa 2025 tin eleccion. 
Lampe a agrega cu p’e periodo pa goberna y no perde voto 
y no tin onrust, asina ey ta tuma tur hende haci pa cubri nan 
interesnan politico y e consecuencianan ta bay bin despues. 
Cifra ta cifra, e politico a indica. “Si bo no baha bo gasto y 
no tin un maneho eficiente di e placa, e problema ta bay bin, 
manera cu a pasa na Sri Lanka, cu na dado momento no por 
a cumpli cu su obligacionnan mas.” 
Esey ta loke Lampe kiermen cu no ta worry cu interes general, 
sino cu e interes di e partido, con por logra no perde voto y 
keda na mando, regla e cosnan cu tin cu regla pa nan propio 
hendenan. Y no ta worry ki consecuencianan tin pa interes 
general,” el a bisa na final. 


H 
ulanda a exigi corta gasto di personal. E no 
a exigi corta den salario di funcionario pu- 
blico. 
Segun miembro di partido RED Democratico, 
Rudy Lampe, tempo e tabata minister, el a bin cu 
e proposicion aki tambe. 
El a aplica esaki den su ministerio, con por baha 
gasto di personal sin cu ta afecta salario di e 
docentenan. 
Kico prome minister a haci, el a tuma e caminda 
di mas facil. “Ban baha gasto di personal, door 
di baha e salario di e ambtenaarnan.” P’esey 
Hulanda ta bisa cu a scoge p’esey, esta baha 
gasto di personal door di corta den salario di 
ambtenaar y docente, e ora mester keda riba 
esey. Segun Lampe, enbes di scoge pa baha 
gasto di personal, pero na un manera structural, 
e no a scoge p’esey. 


Gobierno ta prefera pa cubri su 
interesnan politico na luga di 
cumpli cu reforma fiscal 


Rudy Lampe (RED): 


Gobierno no a baha 
gasto di personal na 
un manera structura 

P 
arlamentario drs. Mervin Wyatt- 
Ras ta trece padilanti cu dialuna 
gobierno tabata den Parlamento pa un 
“gedachtenwisseling” encuanto e Na- 
jaarsnota 2022. Segun Wyatt-Ras go- 
bierno enbes di atende cu pobresa, 
stimula incentiva pa empleo y recuper- 
acion economico a haci show cu e Na- 
jaarsnota cu insulto bao nivel. 


Loke mester a sosode ta tratamento di 
e presupuesto suppletorio 2022 cu te 
ainda gobierno no a keda cla cun’e pa 
entreg’e na Parlamento. Pero pa gana 
tempo y pa tene Parlamento keto gobi- 
erno a bin presenta e Najaarsnota, 
esaki mientras otro reunionnan cu 
fraccion di AVP y oposicion ta pidi no 
ta ser yama. Tampoco e gobierno aki 
no tin fin di presenta jaarrekeningen 
di añanan anterior pa asina mustra 
berdaderamente kico a sosode cu 
placa di pueblo. 
Por menciona alabes cu e minister di 
finanza cu gran fanfaria a bin entrega e 
presupuesto di aña 2023 na Parlamento, 
pero ora cu a bay tuma nota di esaki a 
resulta cu e ta un presupuesto ficticio. 
Den e presupuesto 2023 ta describi 
introduccion di BTW pa genera entrada 
y reaccion di Raad van Advies y CAft 
ta basa ariba introduccion di BTW. 
Mientrastanto e minister presidente a 
manda e minister di finanza vakantie 
pa bin anuncia cu no lo introduci BTW 
mas, sino lo aumenta BBO cu 1.5% sin 
ningun vangnet. Pues e realiteitsge- 
halte di e presupuesto 2023 entrega 
na Parlamento ta nul comma nul. Esaki 
kiermen den papiamento crioyo cu e 
presupuesto no ta cuadra cu realidad 
pues e ta FAKE, e ta un mentira. 
Aki por mira cu e gobierno aki a perde 
tur berguensa y ta gaña tur hende, 
ta gaña pueblo, ta gaña gobierno 
Hulandes, ta gaña Raad van Advies, ta 
gaña CAFT y hasta e papel cu nan ta 


uza pa skirbi riba dje nan ta gaña. 


Ta p’esey cu nos pueblo no tin confi- 
ansa den e gobernacion aki mas. Ta 
fresco den nos memoria con e minister 
di finanza a presenta BTW na diferente 
entidad, profesionalnan y hasta na 
Parlamento, pa despues sin consulta 
cu e stakeholders cancela tur cos pa 
awor bay over na un otro decision. 
Atrobe e decision aki ta pa corta den 
cartera di ciudadanonan enbes cu ta 
busca otro alternativanan pa genera 
entrada, manera e.o. crea empleo, 
incentiva nos economia, baha redtape, 
miho compliance, cooperacion entre 
entidadnan pa eficiencia y special- 
mente baha gastonan operacional di 
gobierno. 


Durante 
e 
reunion 
encuanto 
e 
Najaarsnota a monta full un show. Aki 
e parlamentarionan y cheerleaders 
di gobierno a para gaba con bon nan 
gobierno ta traha y e ministernan 
enbes di contesta preguntanan critico 
di coleganan a para lastra miembronan 
di parlamento opositorio cu tur sorto di 
cos. A bully miembro di fraccion di AVP 
yamand’e pa resto di homber, a bully 
un otro colega cu e lo no tin paspoort 
y hasta e minister presidente a duna 
ordo na e presidente di Parlamento pa 
laga saca un sra. humilde for di tribuna 
dor di dos polis, djis paso el a haci par 
di remarca. Ta un berguensa pa tende 
ministernan contesta preguntanan na 
un nivel pareu cu vloer manera ta riba 
mercado di pisca nan ta. Specialmente 
e dos ministernan femenino Evelyn y 
Xiomara ta gaña y baha na nivel di lodo 
enbes di keda profesional. 
Loke a pasa ayera ta duna Parlamento 
y nos como parlamentario un mal 
nomber y ta baha calidad di parla- 
mento. 
Pero kico mas por spera di un gobi- 


erno dysfuncional loshi potoshi y su 
stempel-parlement. Paso ora bo pone 
ken cu ta pa representa bo, trabounan 
ta wordo haci con cu ta y e resultado ta 
kico cu ta. Esaki ta nan mesun palabra 
cu ta conta pa nan mes. 
E gobierno intransparente aki no tin 
sosten tampoco di profesionalnan, 
sindicatonan, comercio, stakeholders 
den mundo medico, maestronan, y 
trahadonan. 
Pueblo no kier tende insulto sino kico 
e gobierno ta bay haci pa un yiu di tera 
por haya trabou, pa nos hendenan por 
tin placa pa paga nan huur, nan awa, 
coriente y cuminda na prijs rason- 
abel. Pueblo kier skucha con pa stop 
persecucion politico, pa finalisa fraude 
den DVG, fraude na Arubahuis, con pa 
mantene dokternan, specialistanan 
y maestronan na Aruba, zorg pa tur 
mucha por bay scol sin ser exclui paso 
nan no por paga schoolgeld of no tin 
pan pa come pa nan por siña bon. 
Pueblo kier scucha con nos ciudada- 
nonan por keda cu nan derecho riba 
bon cuido medico sin diferencia den 
clase. 
Al contrario reunionnan asina ta bay 
dedica na insulto y wak patras den 
pasado enbes di mira e futuro y con pa 
haci miho pa nos pueblo. 
P’esey mes Wyatt-Ras y su coleganan 
lo keda vocifera nos opinion fuerte 
contra e gobierno loshi potoshi aki y a 
manda un carta pa gobierno trek in e 
presupuesto ficticio aki y presenta un 
presupuesto realistico sin mentira na 
Parlamento. 


Drs. Mervin Wyatt-Ras: 


Gobierno a haci show cu 
Najaarsnota 2022 cu insulto bao nivel 

P 
arlamento ta e organo di mas hal- 
to di un pais. Por lo tanto ta impor- 
tante pa tin un Parlamento integro pa 
haci su trabou di controla un Gobierno 
debidamente. Sinembargo, como ciu- 
dadanonan di Aruba, ta un berguensa 
pa nos pais, cu den Parlamento tin so- 
spechosonan di corupcion cu ta atacha 
integridad di Parlamento. 


Manera conoci, na inicio di Aña 
Parlamentario, señor Benny Sevinger 
a huramenta como Parlamentario, algo 
cu a trece conmocion den comunidad. 
Y awo, aparentemente tin un di dos 
sospechoso den Parlamento, señora 
Marisol Lopez-Tromp kende reciente- 
mente a pasa 7 ora na Landsrecherche 
cu su abogado bebiendo un kop’i koffie. 
Na su salida, e Parlamentario a wordo 
acerca pa medionan di comunicacion 
na unda ni na su medio di comuni- 
cacion preferi e por a bisa cu e no ta 
sospechoso pa loke cu tur hende por 
saca e conclusion. 


Esaki sigur, manera cu Lider di MEP 
señora Evelyn Wever-Croes tambe a 
expresa durante e reunion publico den 
Parlamento na comienso di siman, ta 
un desaroyo hopi preocupante. 
Y mester tuma accion inmediatamente 
pa e desaroyonan aki no sigui. Lo ta 
bon pa Parlamento bin cu un ley di 
integridad pa Parlamentarionan tambe 
manera cu ya caba tin pa Ministernan 
cu ta indica cu si un minister bira 
sospechoso, e tin cu baha inmediata- 
mente. 


Ta lamenta cu Parlamento di Aruba 
cu a bin ta haci e maximo esfuerso pa 
mustra seriedad y responsabilidad, 
aworaki tin dos sospechoso aparente- 
mente sospecha di corupcion cu tereno 
y/of abuso di posicion relaciona cu e 


tema di tereno. Den casonan asina, lo a 
spera di ambos parlamentario pa tuma 
honor na nan mes y tuma retiro mien- 
tras investigacion ta andando. 
Pero Partido MEP ta consciente cu e 
parlamentarionan aki no sa mes kico 
e palabra honor kiermen y pa nan 
actonan ‘bochornoso’, nan ta pone 
berguensa riba henter Parlamento di 
Aruba. 


Lamentablemente, corupcion no ta 
facil pa combati, pero nos ta mira cu 
Gabinete Wever-Croes ta keda lucha 
contra corupcion. 
Pero ta importante pa como ciudada- 
nonan, nos no sostene corupcion 
sin importa si e persona cu a comete 
corupcion ta famia, amigo of cualkier 
persona cercano. Cada ken mester 
para responsabel pa nan actonan. 
Brasa corupcion, ta haci bo mesun of 
mas culpabel cu esun cu a comete e 
acto di corupcion. 


Pero, tambe tin un otro caso cu ta 
atacha integridad di Parlamento. Ta 
trata di un Parlamentario di oposicion 
cu no por drenta Merca, pero cu ainda 
no ta splica pueblo e motibo pa esaki. 


Pero cu recientemente a photoshop 
documento pa prueba cu e por drenta 
Merca y pa colmo a haci un eror riba 
fecha y a publica esaki. Esaki sigur ta 
mustra mas ainda e falta di integridad 
di e Parlamentario. Esaki ta un otro 
berguensa pa Parlamento di Aruba. 


Ta importante pa comunidad sa cu 
un di e reglanan di Parlamento ta, 
cu como Parlamentario sospechoso, 
bo no por representa Aruba ningun 
caminda. Un persona cu ta riba ‘black- 
list’ of sospechoso di actonan corupto, 
no por representa ningun comision 
di Parlamento. P’esey ta sumamente 
importante pa Parlamento di Aruba 
mustra respet na comunidad mescos cu 
Gobierno di Aruba ta haciendo a traves 
di leynan y maneho (Bureau Integriteit 
Aruba y Corporate Governance). 


Partido MEP: 


Tin preocupacion pa e desaroyonan cu ta 
atacha integridad di Parlamento 

Comunidad 
Diahuebs, 8 September 2022 


D 
iaranson 7 di september mainta, Prome Minister Evelyn 
Wever-Croes a duna inicio na e evento importante cu ta 
e Congreso Nacional social laboral. E congreso lo ta di tres 
dia di dialogo durante cua diferente organisacion, institu- 
to y/ of persona ta bin hunto pa restructura y diseña e futu- 
ro di nos pais. Cada un talbes cu diferente interes y punto di 
bista. Un aspecto cu ta esencial pa asina yega na un vision 
colectivo pa locual ta e reformanan necesario pa reforsa nos 
pais. Prome Minister den su discurso, a enfatisa cu trahan- 
do hunto nos lo logra crea un futuro cu un sector laboral vi- 
brante y sistema di siguridad social solido 


“No por ignora cu Aruba, mescos cu demas pais rond di 
mundo, tin un periodo pisa tras di lomba y poco poco ta 
trahando pa recupera di esaki. E pandemia di COVID-19 
cu a sacudi nos pais te na fundeshi, a pone un peso grandi 
riba nos hendenan. Un peso enorme riba relacionnan cu a 
haci cu tin biaha nos a haya nos liña recta contra di otro. 
Na otro banda, e pandemia tambe a enfatisa y reconfirma e 
resiliencia y creatividad enorme di nos hendenan. Di sector 
publico te cu sector priva. Cada un di nos a lora manga pa 
sigui bay dilanti. E habilidad di nos hendenan pa lora manga 
y colabora pa surpasa retonan nos dilanti, ta locual ta duna 
mi pleno confiansa den e evento aki. 
E pandemia di COVID-19 tambe ta simbolisa un realidad nobo 
pa pais Aruba. E realidad cu Gobierno no mester a percura 
solamente di sector publico y esnan mas vulnerable, pero 
un realidad cu Gobierno mester a saca un man y yuda sector 
priva tambe. Un realidad unda cu pa Aruba, pa por a haci 
esaki, mester a ricibi prestamo di likides. Y pa por a haya esaki 
mester a acorda cu Hulanda un asina yama Landspakket. E 
Landspakket ta un pakete di reforma consistiendo di 8 tema 
y mas di 63+ accion. Parti di e accionnan aki ta reforma e 
sector laboral di nos pais y creacion di un sistema di sigur- 
idad social cu por carga esaki. No obstante cu e reformanan 
aki den cierto sentido ta parti di e landspakket, Aruba mes 
ta carga su vision pa locual ta transforma su sector laboral 
y sistema di siguridad social. Y ta aki ta unda cu cada un di 
boso akinan presente tin un papel crucial, esencial y cardinal 
pa eherce. Ta na nos pa traha na e futuro di nos pais! 


Awe nos lo trata recomendacionnan pa loke ta e reforma di 
nos sistema di siguridad social, diahuebs lo trata esunnan 
di sector laboral. Temanan relevante y no facil pa trata. 
Diabierna nos ta bin hunto pa explora den ki forma por 
traha na un vision colectivo pa nos pais. Esaki bou di guia di 


entre otro señor Anselmo Pontilius y señor Peter Donker van 
Heel cu desde inicio ta convivi cu nos. E presentacionnan 
aki ta proposicionnan, no tin nada definitivo. E intencion 
di e encuentronan aki ta pa nos yega na proposicionnan 
conhunto pa bira definitivo. 
Ainda Aruba ta den e efectonan di Covid. Nos no a ni recu- 
pera completo y nos a haya nos den e efectonan di e guera 
di Ukraina, cu a causa inflacion halto na tur parti di mundo. 
Pero nos ta recuperando. Nos a mira tambe cu prijs di gasolin 
a cuminsa baha. Tarifa di impuestonan riba salario y riba 
pensioen lo baha. Pensioen di biehes lo aumenta. 
Nos ta wak tambe cu desempleo a cuminsa baha y cu mas di 
1800 mama y tata di famia a haya trabou den sector priva 
di aña pasa pa awor. Nos ta recuperando. 


Pero nos a propone nos mes, pa no solamente recupera na 
unda nos tabata prome cu Covid. No. Nos a propone nos 
mes pa nos sali di e crisis mundial aki, miho cu nos tabata 
prome cu Covid. Nos no kier solamente bounce back pero 
tambe bounce forward. Y pa esey nos ta aki awe. Pasobra 
nos sa cu nos sistema laboral y nos sistema di siguridad 
social pa 36 aña cu nos ta trahando riba dje, nos no a logra 
mehore. Nos tin 36 aña ta luchando pa ta mas independi- 
ente economicamente. 


Awor ta e momento pa piki e frutonan di tur e trabou ey y 
pa pone e fundeshi di un estado cu ta cuida su hendenan. 
Pa traha na bienestar y progreso di tur nos ciudadanonan. 
Maneho social,empleo, siguridad social, cual ta algun di e 
pilarnan importante pa logra e bienestar y progreso di nos 
ciudadanonan. 
Minister Rocco Tjon y Minister Glenbert Croes danki pa boso 
dedicacion y danki na e ekipo di pais Aruba cu ta traha cu 
alma y curpa pa nos por ta exitoso y hiba nos pais dilanti. 
Manera sa bisa hopi biaha; ban colabora, ban traha hunto. 
Ta nos ta arkitecto di nos futuro. Y mi tin pleno confiansa 
cu hunto nos lo logra crea un futuro cu un sector laboral 
vibrante y sistema di siguridad social solido. 


Discurso di Prome Minister na e Congreso Nacional social laboral: 


Trahando hunto nos lo logra crea un futuro 
cu un sector laboral vibrante 

D 
epartamento di Enseñansa Aruba (DEA) ta informa cu 
e ultimo dia pa load up tur documento pa por ricibi e 
termijnbetaling di Arubalening pa periodo 1 2022‐2023 
ta diahuebs 15 di september 2022 pa 11.59pm. 


E pago di e termijnbetaling no ta bay automaticamente. 
E studiante mester haci peticion pa esaki y di e siguiente 
forma: 


E studiante mester login den su Arubalening account. 
Ta haci esaki via di e Arubalening Portal riba website 
www.ea.aw. 


Den e account ta bay na uitbetalingen y 
akinan ta load up e siguiente documentonan: 
• Prueba OFICIAL di (her) inschrijving di e aña escolar 
2022/2023 di e scol cu studiante ta bishitando; 


• Prueba OFICIAL di e lista di cifra/transcript (studievoort- 
gangsoverzicht) di aña escolar 2021‐ 2022; 


• Prueba di un seguro valido pa e aña escolar 2022‐2023. 
Esaki no ta conta pa studiantenan di Aruba. 


Na momento cu tur tres documento 
ariba menciona ta na ordo lo aproba e 
uitbetaling y e studiante lo ricibi e pago 
di Arubalening riba e cuenta di 
banco registra cerca nos. 


Si e documentonan no ta corecto of falta informacion lo 
desaproba e peticion di uitbetaling. Ta pidi e studiante 
pa sigui e instruccionnan den ‘reacties’ di e afgekeurde 
uitbetaling y load up e documentonan necesario y corecto. 


Actualmente seccion Studiefaciliteiten en –begeleiding ta 
procesando e peticionnan pa pago. 


Esaki ta dura te cu dia 30 di september 2022. Si pa dia 3 
di october 2022 no haya e pago di Arubalening por tuma 
contacto cu nos, via e‐e-mail arubalening@ea.aw. 


Pa mas informacion por acudi na nos website ww.ea.aw y 
busca Arubalening (Portal) na letter Aden e alfabet menu. 


Ultimo dia pa entrega documentonan 
ricibi e termijnbetaling di Arubalening 


Pa periodo 1 2022-2023 

D 
epartamento di Impuesto ta un departamento di gobi- 
erno cu tin e tarea pa garantisa entrada di impuesto y 
pa facilita e contribuyente pa por cumpli cu su debernan 
fiscal. E ta un tarea cu un responsabilidad grandi no sola- 
mente pa e presupuesto di Pais Aruba sino tambe pa e pre- 
supuestonan di otro instancianan di gobierno manera ATA, 
TPEF, AZV, SVB, DIMAS y DIP. 


Prome cu por cobra cualkier tipo di impuesto, ta importante 
pa identifica y registra e persona y/of empresa concerni cu 
ta genera entrada riba cual lo mester paga impuesto. Esaki 
ta forma parti di e trabaonan rutinario di Departamento di 
Impuesto. Den e prome mita di aña 2022 e departamento a 
registra un total di 3.129 contribuyente nobo. 


Departamento di registracion 
Departamento di Impuesto tin su departamento di regis- 
tracion cu ta atende cu registracion di persona y empresa. 
Continuamente e departamento aki ta percura pa optimalisa 
e registro pa esaki keda actual. 


E proceso di registracion di un contribuyente nobo pa cual- 
kier tipo di impuesto ta un di e tareanan di e departamento 
cu ta parce facil, pero ta algo cu ta rekeri un bon control 
di e informacion ricibi. E departamento ta controla e docu- 
mentonan y e pruebanan di identificacion prome cu hinca 
e datonan den e sistema digital. Pa por verifica e datonan, 
Departamento di Impuesto ta haya bon cooperacion di fuen- 
tenan externo tambe manera Censo, Camara di Comercio, 
DOW, DIP, Kadaster, DIMAS, SVB y ATA. 


Aki ta sigui un bista di e cantidad di contribuyente nobo 
registra den e prome mita di aña 2022: 


Cantidad 


(jan-juni 2022) 


BBO - Belasting op bedrijfsomzetten 
490 


BBV - Bijzondere belasting verblijf 
66 


EP - Erfpacht 
227 


GB - Grondbelasting 
1.208 


IB - Inkomstenbelasting 
464 


LB - Loonbelasting 
327 


TH - Toeristenheffing 
66 


WB – Winstbelasting 
281 


Total 
3.129 


E cifranan aki ta demostra e esfuersonan constante cu 
Departamento di Impuesto ta haci riba tereno di compliance 
pa cu diferente tipo di impuesto. 


Hopi informacion ta drenta 
Tur dia ta drenta hopi informacion pa registracion nobo. 
Mayoria bes ta ricibi esaki for di un persona of empresa mes, 
pero tin otro fuentenan tambe cu ta duna informacion. Por 
sosode cu ta ricibi informacion anonimo riba un persona of 
empresa cu ta ricibi entrada den forma clandestino, esta cu 
e no ta pagando impuesto. Pa e grupo aki ta start prome 
cu un investigacion cu ayudo di otro departamentonan (por 
ehempel FIOT) pa asina finalmente registra tambe esnan cu 
no ta cumpliendo cu impuesto. 


Unabes cu registra un persona y/of empresa, e ta bira 
responsabel y mester atende cu su debernan di impuesto. 
E tin e obligacion pa haci declaracion di impuesto y haci 
e pagonan concerni na tempo. Di e forma aki e persona of 
empresa tambe ta cuminsa contribui cu caha di gobierno y 
bienestar di nos pais. 


Den e prome mita di aña 2022 DIMP a 
registra 3.129 contribuyente nobo 

P 
arlamentario Mervin Wyatt-Ras a haci preguntanan na Premier Evelyn Wever-Croes to- 
cante studiantenan cu a bay studia na Hulanda, en relacion cu e problemanan cu vivien- 
da aya na Hulanda. Premier Wever-Croes, den un carta dirigi na e Parlamentario, a informa 
e Parlamentario cu 293 studiante a bay Hulanda, y na momento cu nan a yega, 56 
no tabata tin cas. Mientras tanto e mentornan a yuda mayoria te cu nan a haya 
un cas. 11 studiante no a haya un cas di nan gusto ainda. 


Parlamentario Wyatt-Ras a insinua cu ta awor diripiente Arubahuis no ta 
yudando studiante ni mayornan, pero Premier Wever-Croes a recorde cu no 
ta awor diripiente, ta un maneho cu a cambia tempo di Gabinete Eman caba. 
Ademas, e problema di vivienda na Hulanda no ta un problema di Arubianonan 
so, e ta un problema pa e Hulandesnan tambe. Hasta Premier a mustra e 
Parlamentario con universidadnan di Amsterdan, Utrecht, Eindhoven y 
Maastricht a pidi studiantenan di exterior pa no bay Hulanda mes, tanten 
nan no tin cas, algo cu a causa debate politico na Hulanda. Pues no ta un 
problema di Aruba of Arubahuis. 


Finalmente Premier Wever-Croes a sigura sra. Mervin Wyatt-Ras cu Gabinete 
Wever-Croes SI tin interes di nos studiantenan na pecho, y Minister di Enseñansa 
Endy Croes ya ta trahando riba solucionnan structural pa e retonan aki. 


Premier Evelyn Wever-Croes contestando Parlamentario Mervin Wyatt-Ras: 
Gabinete Wever-Croes ta pone atencion na 
studiantenan cu a bay studia na Hulanda 


E 
Banco di Seguro Social Aruba (SVb) conhuntamente cu 
e ekipo di ITP Caribbean y cu colaboracion di e ekipo di 
Payroll Pro HRM ta sigui innova y cu e obhetivo di por sir- 
bi miho na e comunidad di Aruba, a trece un desaroyo nobo 
den e portal MiSVb. 


E portal MiSVb ta ofrece un cantidad di opcion independi- 
ente na tur dunado di trabou. Un di e servicionan aki ta pa 
realisa cambionan den e informacion di empleadonan. 
Desde awo e portal lo duna dos opcion pa realisa e cambi- 
onan: 
Yena e cambionan individualmente, manera por a haci desde 
2018. 
Yena varios cambio automaticamente door di upload un 
formulario electronico. E formulario aki ta wordo crea door 
di e software di payroll di e dunado di trabou. 


Payroll Pro HRM ta e prome programa di payroll na Aruba 


cu ta ofrece e opcion aki pa tur nan clientenan. E paymaster 
ta haci e cambionan necesario di su personal den Payroll 
Pro HRM manera ta custuma y Payroll Pro HRM ta genera 
un formulario completamente aproba door di SVb cu tur e 
cambionan yena caba y cu por djis upload na e portal di SVb. 


Ta posibel pa haci cambio manera cambio di adres, cambio 
di salario, cambio den e cantidad di ora pa traha, termina- 
cion di contract, entre otro via e formulario genera door di 
Payroll Pro HRM. 


Payroll Pro HRM semper tin como prioridad pa innova y pa 
duna su usuarionan e miho hermentnan pa por realisa nan 
trabou di un manera eficiente. Pa e motibo aki e ekipo di 
Payroll Pro HRM ta duna un palabra di pabien na full ekipo 
di SVb y e ekipo di ITP Caribbean encarga cu e realisacion 
di e proyecto innovativo aki, cu sigur lo yuda hopi dunado di 
trabou pa traha mas facil y lihe. 


Pa mas informacion tocante e ultimo update aki den 
Payroll Pro HRM, por contact e representante local, VCC 
International, na 5837072 of via info@vcc-int.com. 


SVb su portal MiSVb cu 
funcionalidad nobo cu ta 
integra cu Payroll Pro HRM 

R 
iba Dia di Prensa a tuma luga na Biblioteca Nacional 
Aruba e apertura di e Exposion “E lens di mi wowonan” 
organisa pa e conocedo baluarte den prensa Arubano Sr. 
Anselmo Leo Vrolijk y su team. E exposicion ta consisti di 
potretnan capta door di e lens di wowonan di esnan cu ta 
traha den prensa, caminda ta mustra e miho potret di pren- 
sa den e aña anterior, un total di 15 persona ta participa cu 
nan potretnan den e exposicion e aña aki. 


Esaki ta di 15 bes cu e exposicion aki ta wordo organisa y 
e aña aki e ta wordo dedica na Sr. Rudolph Haseth y Jason 
Isenia. Rookie of the Year a resulta Andrew Vrolijk kende a 
ricibi e Premio Djiespie. 
E exposicion tin mas di 150 potret cu a participa den e 
exposicion. E exposicion lo keda pa un luna na Biblioteca 
Nacional na Oranjestad y un invitacion na comunidad pa 


bishita e exposicion aki. Minister Xiomara Maduro ta felicita 
y gradici Sr. Leo Vrolijk y su team pa un otro bunita exposi- 
cion, como tambe tur esnan cu a participa y a coopera pa e 
exposicion aki por wordo realisa un biaha mas. 


Minister di Cultura Xiomara Maduro presente na 


Exposicion “E lens di mi wowonan” organisa pa Leo Vrolijk 


A 
yera mainta a tuma luga huramentacion di e Prome Minis- 
ter Ingles, den persona di Liz Truss kende mester a duna 
man na Reina Elizabeth pa su nombracion bira oficial. 
Truss a bira asina e di 15 Prome Minister cu ta wordo instala 
pa Reina Elizabeth kende na 1952, a huramenta pa prome bes 
e Prome Minister di e pais den su calidad como Monarcha prin- 
cipal. Despues di e ceremonia cortico aki, rapidamente Premier 
Truss a subi avion rumbo pa London pa asina hinca su gabi- 
nete di Ministernan den otro ya cu awe caba tin un reunion di 
informacion y pregunta riba programa den Parlamento. 
Atencion di tur fraccion lo ta dirigi riba e plan di Premier Truss 
su gabinete con e lo atende cu e situacion delicado cu tin den 
e pais, dor di un inflacion hopi serio pero ya a ser indica cu e 
prome mandatario lo tin e plan pa pone 151 miljard euro pa 
yuda famianan supera e crisis energetico y aumento di prijs di 
comestibles. 
Na mes momento gobierno di Truss lo tin ya caba e suma di 
40 miljard pond pone un banda den presupuesto pa brinda 
sosten na diferente compania den sector priva. 
Gobierno Ingles ta sigui mesun forma di procede di gobierno 
Hulandes caminda Gabinete Rutte den presupuesto 2023, cu 
a pone un pakete di ayudo di mas di 14 miljard euro pa atende 
cu reparacion di e poder di henter comunidad. 
Esaki ta algo cu gobierno Aleman tambe a haci, pues yudando 
nan pueblo supera un inflacion grandi y tin mas tambe a tuma 
e decision aki di saca un man pa yuda principalmente esunnan 


den mas necesidad, pa nan poder di compra no sigui deteriora 
y asina crea ainda mas problema social y financiero den nan 
pais. 
Aki na Aruba gobierno tabatin problema pa regla e asunto di 
5% di salario di trahadonan publico pero no ta papia mes di 
un of otro tipo di ayudo pa yuda un pueblo cu a wordo afecta 
for di 2017 cu medida tras di medida dor di gabinete Wever 
Creoes I y II, despues pa e pandemia di covid y awor pa un 
inflacion impacta pa e conflicto arma entre Rusia y Ukraina. 
Gobierno di Aruba no tin nada pa duna pueblo, pa colmo e 
gobierno di MEP y RAIZ mes a dicidi di hinca tur hende den 
problema cu Hulanda, dor di mustra un falta di respet total pa 
RMR yCAft, dor di no cumpli cu palabracionnan haci y firma. 
Esaki ta pone awor cu gabinete Wever Croes II no ta gosa mas 
di confiansa di Hulanda, pues no por sinta negocia mas cu 
gobierno Hulandes pa mira kico haci pa pueblo di Aruba tambe 
wordo yuda cu su poder di compra manera lo wordo haci na 
Hulanda y otro paisanan. 
Gobierno den ultimo dianan ta promoviendo cantidad di 
proyecto, anunciando proyectonan manera molinanan di 
biento, ayera e Port City, caminda a anuncia cu na luna di 
November lo tuma luga destaho pa ehecucion di e proyecto aki 
na waf di Oranjestad. 
A anuncia proyecto di renobacion di centro di Oranjestad pero 
aki tampoco a mustra for di unda e placa pa financia esaki lo 
Sali pero tur esaki mustrando riba un desaroyo cu na e momen- 
tonan aki no ta beneficia pueblo cu algo positivo pa loke ta su 
poder di compra. 
Fuera di esaki tur energia di gobierno ta dirigi riba otro intento 
pa evita un aanwijzing cual intento na e momentonan aki, ta 
mustra dificil pa ser logra. 


Gobierno Ingles tambe cu plan pa yuda pueblo 
Aki na Aruba nada pa pueblo pero 
tur energia pa evita aanwijzing 

P 
a un pais ta fuerte nos famianan mester ta fuerte y sano. 
E bienestar di nos famia mester ta e prioridad di cada 
hogar. Ta p’esey e ta asina importante pa nos por conoce e 
factornan y e diseño con pa edifica un famia sano. Ora nos 
ta papia di un famia fuerte y sano, nos ta papiando di un 
famia unda cu e practicanan di balornan ta un prioridad. 
Balornan cu ta inculca respet, amor, confiansa y ta crea un 
hogar ideal. Esaki sigur ta un reto awendia unda cu balor- 
nan, principionan y tradicion no ta un prioridad mas pa hopi 
hende. 


Muchanan ora nan ta chikito ta gusta copia y sigui 
ehempel di e mayornan y di e rumannan mas grandi. Ta 
pa e motibo aki e ta di vital importancia pa compronde 
cu mayornan semper mester modela y duna e ehempel 
corecto na nan yiunan den tur momento. E ehempel 
cu mayornan ta duna, ta e estilo di bida cu 
nos ta cosecha mas dilanti den nos yiunan. 
Como mayornan nos mester ta consci- 
ente di e factor aki, pa uza nos ehempel pa 
influencia, guia, siña, educa y stimula nos 
yiunan den un caminda corecto y cu prin- 
cipionan fuerte. No tin nada mas efectivo 
cu mayornan cu ta un modelo excelente 
den nan hogar, den nan relacion, e trato 
pa cu otro, e amor cu nan ta demostra 
na nan yiunan y na otro como pareha. 
Duna nos yiunan un bon ehempel con pa 
traha eficientemente cu finanza, stimula 


bon relacionnan cu amistadnan y famia, y con pa ta un bon 
bisiña. Mayornan cu ta demostra un caracter cu un moral- 
idad halto ta stimula fieldad y integridad den relacionnan di 
pareha, pa nan yiu den futuro. 


Un otro factor importante cu ta fortalece famianan ta ora cu 
e mayornan sa di demostra y modela hopi amor den famia. 
Como mayornan semper demostra cu boso ta stima otro y 
tambe boso yiunan. E simpel bista cu e mayornan ta 
trata otro cu respet, ta papia cu otro cu tranki- 
lidad y por rasona di un forma decente cu otro, 
tin un efecto ehemplar y sumamente posi- 
tivo riba e yiunan y e atmosfera cu ta wordo 
crea den e hogar. Amor ta bay man den man 
cu respet. Sin respet no por papia di amor! 
Si bo ta stima bo ta respeta y no tin excep- 
cion den esaki. P’esey, e ta impera- 
tivo pa nos lanta nos muchanan pa 
nan tin respet cu nan vocabulario y 
cu hende grandi unda cu nan bay. 
Pero esaki sigur ta wordo inspira, 
fortalece y influencia for di den e 
seno di e hogar. 


DEN HAAG – Minister Plenipotenciario Suplente mr. Ady 
Thijsen recientemente a haci un bishita oficial na e oficina 
nobo di ATA Europa. Akinan e mandatario a keda ricibi pa 
e director di ATA Europa Tirso Tromp y e demas staf di ATA 


Europa. Sr. Thijsen a gradici sr. Tromp pa e invitacion y a 
desea e team di ATA hopi exito den nan oficina nobo y como 
aprecio a trece un mata pa dorna e oficina. 
Director di ATA a aprecia e gesto di minister Thijsen y a bisa 
cu Aruba ta experenciando un crecemento grandi pa loke ta 
turismo. E cifranan for di Europa en particular for di Hulanda 
ta hopi positivo. Esaki tambe ta e caso for di Inglatera cu 
a conduci cu e linea aereo bandera di Reinado Uni Britisch 
Airways a anuncia cu lo cuminsa bula for di London Gatwick 
pa Aruba na maart 2023. Segun sr. Tromp esaki ta e fruta di 
hopi trabao di parti di mercadeo di ATA Europa. Sigur esaki 
ta un respaldo hopi positivo pa turismo di Aruba pa por ricibi 
vuelonan di un aerolinea asina renombra. 


E potretnan ta cortesia di Arubahuis 


Parlamentario Marco Berlis (MEP): 


Algun factornan cu ta yuda fortalece famianan 


Minister Thijsen a bishita oficina nobo di ATA Europa 

D 
ianan ta cerca y preparacion pa nos Mercado Santa 
Rosa ta andando pa asina nos por acomoda tur esnan 
cu ta participa den nos mercado. Hopi a ta esnan cu ta de- 
sea di participa den nos mercado pero pa e biaha aki nos 
ta purba mantene nos mercado cu productonan di Aruba y 
mas simpel posibel. Productonan cu den mayoria biaha ta 
den nos Mercado Santa Rosa so bo ta haya nan. 


P’esey nos ta haci un apelacion pa yega trempan pa por 
disfruta di tur locual tin pa ofrece. Claro tin algun producto 
cu ta limita p’esey mester probecha. 
Fecha pa e tan afamado Mercado Santa Rosa aki lo ta 
diadomingo 25 di september venidero aki na Santa Rosa 
mes cuminsando for di 8’or di mainta te cu 1’or di merdia. 
Manera ta e custumber di Mercado Santa Rosa lo bay tin 
productonan fresco local pa abo por probecha e cumpra 
na e un bon prijs. Fruta y berdura lo bo haya den nos 
mercado di cual nos ta enfoca mas. Otro productonan, 
Pica, Jam, Cos dushi, Productonan natural y asina nos por 
sigui menciona. 


E ambiente familiar nunca no por keda afo y ta den nos 
mercado so bo por hay’e. 
E costo pa participa den nos mercado ta di AWG 25,-. 
Percura pa bo bin cu bo stoel y mesa pa acomoda bo mes 
y bo productonan. Pa no crea hopi sushi nos ta haci un 
apelacion tambe pa bin cu bo propio cups of beker si bo ta 
desea di cumpra algo di bebe. Ta consehabel pa bin cu bo 
saco di compras tambe debi cu no lo bay tin saco di plastic 
mas y tampoco no ta permiti. 


Mercado ta wordo organisa parti patras di nos edificio 
unda nos frutalesnan ta pa asina haci’e den un ambiente 
mas fresco y bunita. Nos a yega di haci’e caba na e parti 
aki y tabata tin bon resultado. 
Un apelacion na tur productor local registra y cu por 
tin productonan fresco sea ta fruta y berdura por tuma 
contacto cu Departamento di Agricultura, Cria y Pesca na 
tel: 585-8102 pa asina bo tin un luga sigura pa por ofrece 
bo productonan na nos bishitantenan riba e dia di mercado. 


Un cordial invitacion na henter pueblo di Aruba pa diado- 
mingo 25 di September venidero Mercado Santa Rosa aki 
mes na Santa Rosa cuminsando for di mainta te cu merdia. 
Si tin productornan local cu tin fruta y berdura fresco por 
tuma contacto cu nos na 
tel:585-8102 pa asina nos por acomoda bo pa bo por 
bende bo producto. 
Dia 25 di september bo tin un cita cu nos pa bishita nos 
Mercado Santa Rosa y probecha di tur producto fresco. 


Bin disfruta di otro Mercado Santa Rosa 

A 
lgemene Rekenkamer su tarea constitucional ta contro- 
la eficiencia y legitimidad di entrada y gasto di Pais Aru- 
ba. Desde mei 2022 Algemene Rekenkamer Aruba tin tambe 
e presidencia di e organisacion regional CAROSAI. 


CAROSAI, Caribbean Organisation of Supreme Audit 
Institutions, ta e organisacion di Supreme Audit Institutions 
(algemene rekenkamers) den Caribe cu a wordo funda na 
Trinidad y Tobago dia 7 di augustus 1988. 


Miembresia di CAROSAI ta habri pa tur organo halto di 
control den region Caribe y ta consisti actualmente di binti- 
tres (23) pais/isla miembro. 
CAROSAI ta wordo dirigi pa un Comite Ehecutivo cual actu- 
almente ta wordo presidi pa Algemene Rekenkamer Aruba, 
pa e tres (3) añanan venidero. CAROSAI ta un (1) di e shete 
(7) organisacionnan regional cu ta cay bou di e organisacion 
internacional di Supreme Audit Institutions – INTOSAI-. 


Pa mas cu 50 aña INTOSAI ta ofrece un cuadro institucional 
pa e organo mas halto di un pais. INTOSAI su meta ta pa 
drecha y promove desaroyo y pa traspasa conocemento, 
mehora e control di e instancianan gubernamental den tur 
parti di mundo y e capacidad di e Supreme Audit Institution 
(SAI), den nan respectivo pais. 


Algemene Rekenkamer durante e XII Congreso di CAROSAI 
na luna di mei ultimo aki na Aruba, ta e prome cu a presenta 
un Congreso di Supreme Audit Institutions den e formato di 


hybrid, pa asina promove e participacion online. A percura 
tambe pa un website special https://www.arubaxiicaro- 
saicongress.com, unda por haya informacion tocante e 
XII Congreso di CAROSAI. Ariba e website tin informacion 
tocante e congreso, orador- y presentacionnan. 


Pa otro informacion ta referi na website di Algemene 
Rekenkamer https://www.rekenkamer.aw, y e plataforma 
digital di Biblioteca Nacional Aruba. 


Pa informacion tocante e congreso venidero di e di XXXI 
Asamblea General di OLACEFS, cu ta bay tuma luga di 20 pa 
24 di september venidero na Oaxaca de Juárez, Mexico por 
bay riba https://olacefs.com/ y pa e congreso di INTOSAI – 
XXIV INCOSAI 2022 - cu ta tuma luga di 7 pa 11 di november 
venidero na Rio de Janeiro, Brasil, por bay riba https:// 
incosai2022.rio.br/. 


Algemene Rekenkamer Aruba como presidente di CAROSAI 
lo ta presente na ambos congreso. 


E tema central di e XXIV Congreso di INTOSAI ta “The work 
of Supreme Audit Institutions in the face of public calami- 
ties” and “Global voice, global outcome, and far-reaching 
impact”. 


Durante e congreso aki, Presidente di CAROSAI, Sra. Xiomara 
Croes-Williams, lo presenta un “Declaracion”, como resul- 
tado di e XII Congreso CAROSAI. 


Website XII Congreso CAROSAI 

I 
Q foiler Malik Hoveling, ARU-31 a logra un solido se- 
gundo luga den e evento completo cu bataya contra 
Mateus Isaac (posicion number 3 di mundo) y e Argen- 
tino  ex-RSXer Francisco Saubidet (Medayista Olimpico 
hoben y participante di weganan Olimpico Tokyo 2022). 


Cu situacion di biento menos faborabel na Armação de 
Búzios, Brazil, e tawata un combinacion di nabega stra- 
tegicamente y tuma e risico na e momento corecto. 
E ultimo dia di careda tawata tin bataya real cu resultado 
hopi cerca ya cu Malik a bringa incansabel pa keda na 
segundo luga, pero na final, e segundo luga cu diferencia 
di punctuacion minimo a bay pa Argentina y tercer luga 
pa Aruba. P’e weganan otro luna na Odesur,  
ambos atletanan (Malik y Francisco) lo representa nan 
isla/pais. 


Den e mesun weekend Ethan Westera y Tom de Vries a 
atende e World Sailing Test event na Den Haag como un 
evento di training na caminda pa e Olympic Qualifier otro 
aña.   
Condicionnan di biento tawata no faborabel cual a resulta 
den solamente 2 dia di careda despues di full un siman 
di training intensivo cu biento perfecto y resultado hopi 
faborabel! 
  
IQ foil team Aruba na e momento aki ta direccion Paris 
cu chens hopi grandi pa cualifica directo pa weganan 
Olimpico.  E Segundo parti di e aña lo ta super druk cu 
competencianan importante pa cualificacion pa weganan 
Olimpico y eventonan importante na Latino America.  
Otro luna, nan lo ta Odesur Games na Paraguay como 
tambe nan lo asisti e World Championships cu lo tuma 
luga na Brest, Francia.  
Pa saca mayor probecho pa e isla di Aruba, e Atletanan 
lo ta presente na ambos banda di oceano.  
  
Pa luna di November IQ foil team Aruba lo tin nan 
simannan di training na Aruba mescos cu ta tuma luga 
e ultimo 2 añanan  hunto cu e Dutch IQ foil team (hunto 
cu medayista Olimpico Kiran Badloe) y como tambe e 
Norwegian team.  
E IQ winter training ta haya mas atencion den e mundo 
di IQ y mas e interes ta pa otro participantenan di rond 
mundo  bishita nos isla cu e condicionnan di tremendo 
di biento  cu nos isla tin y cual ta un promocion perfecto 
pa Aruba. 


Medaya Bronze pa Aruba den e 
Campeonato IQ foil South America na Brazil 

A 
ruba Airport Authority N.V. (AAA) su Wings of Hope 
(WoH) a organisa e prome 6K Sustainable Develop- 
ment Goals (SDG) Awareness Fun Walk & Run riba Diasa- 
bra September 3, 2022. 


Un total di 211 participante a participa na e SDG Fun Walk 
& Run pa crea fondo pa Micky’s Foundation y Stichting 
Casa Cuna Progreseo y pa crea conscientisacion riba 
e importancia di e Sustainable Development Goals di 
Nacionnan Uni. E dos fundacionnan a wordo scogi dor di 
AAA su empleadonan por medio di un poll. 


Micky’s Foundation ta brinda muchanan cu limitacionnan 
fisico y/of mental cu terapia specialisa y intensivo na cas 
di famianan completamente gratis. Micky’s Foundation ta 
organisa proyecto nan pa 3 luna consecutivo 4 bes pa aña 
pa por garantisa e continuacion di terapia. Cada terapia ta 
wordo duna cu por lo menos un mayor di e mucha acerca 
pa asina e mayor tambe por duna e mucha terapia na cas. 


Stichting Casa Cuna Progreso ta un cas di mucha pa 
duna muchanan cu (temporalmente) no por biba na nan 
cas pa motibonan manera negligencia, abuso sexual of 
abuso fisico. Stichting Casa Cuna Progreso tambe ta guia 
e mayornan e adultonan di crianza di e muchanan. 


Na final di e SDG 6K Fun Walk & Run, e participantenan por 
a disfruta di algo pa refresca incluyendo awa di coco cu e 
branding di Wings of Hope riba e coconan, fruta y tambe a 
ricibi un regalo como muestra di aprecio. Den presencia di 
tur participante, AAA Wings of Hope a presenta un dona- 
cion di AWG 5,000.00 na cada fundacion. Pa conclui e 
evento, un total di 29 premio a wordo parti entre e partic- 
ipantenan y a inclui gadgets electronico, certificado di 
shopnan deportivo, dinner vouchers y airfare vouchers. 


WoH kier a gradici tur boluntario, individuo, organ- 
isacionnan y otro service groups cu a participa na e 
SDG 6K Fun Walk & Run pa asina haci esaki uno exitoso. 
WoH ta lo sigui contribui na proyectonan cu ta crea un 
miho futuro pa e comunidad di Aruba, specialmente pa 
muchanan. 


Sustainable Development Goals (SDGs) pero tambe riba 
e importancia cu cada individual su participacion tin den 
proyectonan manera esaki pa crea un miho futuro pa e 
comunidad di Aruba, specialmente pa e muchanan. 


AAA su Wings of Hope a organisa e prome 


SDG 6K Fun Walk & Run 2022 

F 
ederacion di Biyar Arubano, FEBIAR, ta den full swing 
aya n’e palacio di biyar na Tanki Leendert cu e torneo 
anual bola 8 pa ekipo! Desaroyonan sumamente interesante 
ta sosodiendo caminda aparentemente a perde e luz dje 
tunnel cu strea di nort! 
Ken por a pensa cu e temibel gang di cacho brabo, Mad Dogs 
BT, por a cay na awa y haya mordi di pisca feroz asina mala- 
mente? Wel, shonnan, ‘het kan verkeren’! 


Johnny Tromp, aka “De Indiaanse Herder”, ta sali pa Mad 
Dogs foi santana topa Gino Geerman y dal e cu 2-1! Maikel 
Maduro, otro cacho brabo, ta cay na awa sin zwemdiploma 
contra veterano Aaron “The Baron” Franken, y cu 2-0 Aaron 
ta empata e partido sin misericordia! 


Monsalve di Mad Dogs ta gana nada menos cu Jorzinho 
Everon, y blafmento ta cuminsa na ordo ora Mad Dogs pika 
bay dilanti cu 2-1! Pero ... aki nan Barracuda ta cuminsa 
duna un masterclass den con pa pone nan contrincante “zing 
een toontje lager”! Roden ta gana van Aanholt, Brandon cu 
D’Angelo ta gana tag-team T. Tromp cu R. Gomez, kendenan 
por cierto a laga e mesa tur bou di kakiña cu stropi calbas, 
Ransley Tromp ta haci un come back, y por ultimo Pepe The 
Rose ta cera porta di santana y laga Betto Saladin kans- 
loos bay fondo di lama! Barracuda ta pone cachonan brabo 
canta cayay cayay cu score di 5-2! 


Y n’e otro banda, con ta para cu e bestia feroz di Asia conoci 
bou nomber di Mongoose? Wel, ta manera e dentista famoso 
di Aruba a bisa cu kauw ariba hero ta malo pa bo djente! 
Smolly Andrews, Alton Burke, Indjomar Briezen, y Edwin 
Chirino (ta ken a laga porta di santana habri atrobe?), un 
pa un ta haya nan pakete di retiro y den un frega di wowo 
Steelers ta dilanti cu 4-0! Robby “The Natural” Nathu hunto 
cu Patrick ta scapa cara dje pober Mongoosje ganando nada 
menos cu M. Tromp y Gunnar “Blonde Machine” Leonardo 
cu 2-1, pero di biaha e pober Beast from the East ta cay 
den otro ora cu Roukos T. dal nada menos cu Jorge “The 
Terrible from Catiri” Petrochi cu 2-0! Steelers sensacional- 
mente ta dal Mongoose cu score di 5-1, style di “roadkill”! 
Keda pendiente, pasobra campeonato pa ekipo FEBIAR Bola 
8 ta den full swing! 


Desaroyonan interesante 
den torneo Febiar Bola 8! 


Website: www.awemainta.com 
E-mail: info@awemainta.com 
noticia@awemainta.com 


Facebook: www.facebook.com/awemainta 
Instagram: www.instagram/awemainta 
Telefon: 588-0022 

SEMPER tawatin un speculacion cu Josephine Martilia 
lider sindical di SIMAR tawata campañado di AVP. Pa 
mi gran sorpresa ata madam brasa cu Mike Eman, ta 
declara yen di disparate, con ta baha Gobierno etc. 


Principio di un bon sindicalista ta cu nunca Bo ta mustra 
bo color politico. Bo por tin bo opinion politico, ta bo 
derecho, pero hamas Bo mester demostra bo debilidad 
di ta tambe fanatico di un partido politico. 


Otro blunder di e sindicalista aki mi a constata un 
par dia atras ora E a pone den Corant, pa ridiculisa 
(insulta) un prome Minister di Pais Aruba, prome cu 
Bo kier atacha, falta respet pa bo Prome Minister Bo 
mester ta para bon den bo sapato, y no bin cu cifranan, cu Bo no ta sostenibel, pa Bo no pasa pa ridiculo. 


Awor mi ta bay coregi bo cifranan di Hulanda encuanto nos flamente Promer Minister di Hulanda Mark Rutte. Min 
Pres. Mark Rutte tin den su bureau ta traha directamente bou di su comando, un Secretario general cu su secretari- 
anan, Plv.Secretariogeneral y su secretarianan, 11 Raadadviseurs y nan secretarianan, Secretariaat Ministerraad y 
secretarianan, Beveiligingsadviseur cu un batayon di trahado, Adviseur Protocol buitenland y su empleadonan, 
Politiek assistent cu tur su trahadonan, 3 adviseurs y secretarianan, 5 adjunct raadadviseurs y secretarianan, na 
voorlichting nos Min.Pres tin 1 secretaria ta traha Rutte tin na RVD di Hulanda 84 medewerkers pa apoy’e den su 
speechnan, haci politica, promove su Gobernacion, ademas e tin 140 mederwerkers pa apoyele den su mercadeo, 
haci compra pa su departamento, etc. Na su WRR e adviesorgaan aki tin 33 medewerkers cu ta cay bou di Minister 
Rutte. 


Ademas tur e ayudantenan di Rey ta cay bou Minister Rutte E ta nombra nan y cambia nan. Su bureau ainda tin un 
stafchef. E tin 14 adviseurs na Parlamento Europeo. Laga nos lag’e te eynan y no bisa cu exactitud cuanto hende 
ta traha den buraeau di Premier Rutte, pasobra mi no kier pa E kibra record di Mike Eman cu a traha cu solamente 
149 hende den un cuarto di 4 meter pa 4 meter. Het kan verkeren, milagro ta coy loco. 


Otro biaha mi bon Juffrouw no mal educa bo pober alumnonan, manera Bo kier a mal informa nos hendenan humilde 
di poco recurso di conocemento. Na mi duna Bo tambe algun informacion valioso, prome cu Bo bay skirbi disparate 
cu Mike ta pone bo dilanti pa Bo haci Bo mes ridiculo. 


Semper den pasado Hulanda a traha cu 6 Minister 
te hasta 12, awor Rutte ta trahando cu: “Hoeveel ministers zijn er in 2022? 
Het kabinet Rutte IV bestaat uit twintig ministers en negen staatssecretarissen. De VVD leverde acht ministers en 
drie staatssecretarissen, D66 zes ministers en drie staatssecretarissen, het CDA vier ministers en twee staatssec- 
retarissen en de ChristenUnie twee ministers en een staatssecretaris. 


Laga mi splica Bo tambe kico ta un Staatssecretaris, un Staatssecretaris ta un Minister zonder Portefeuille, cu otro 
palabra e homber sabi aki (Rutte) ta trahando cu 29 MINISTERS. 
Un Minister na Hulanda ta gana 170.190,00 Euro y un Staatssecretaris ta gana 159.541 euro. 


Sans Rancune Jani Thijsen 


Jani Thijsen: 
Uiteindelijk komt de AAP uit de mouw 

WILLEMSTAD - Abogado General na Corte Supremo na 
Hulanda a schuif e apelacion cu poco ciudadano a entama 
contra e castigo di 12 luna di prizon di cual 4 luna condi- 
cional cu nan a haya den corte na Corsou pa traficacion 
humano cu e meta pa nan practica prostitucion y cu loke 
nan gana, nan paga pa e oportunidad pa bende nan curpa y 
paga doñonan dje negoshi pa nan come y drumi. 
O sea un Campo Alegre pafo di Campo Alegre. 
E condicionnan bou di cual e muhenan Venezolano princi- 
palmente mester a traha ta casi comparabel cu e forma cu 
doñonan di catibo tabata trata catibonan for di Africa. 
E ‘empresarionan’ aki a comete dos delito; explota e muhenan 
como catibo y laga nan traha ilegalmente. 
E acusadonan a uza tres argumento pa anula e castigo pero 
dos di nan Abogado General a tira den baki sushi y sola- 
mente a reduci e castigo pasobra Core di Husticia comun na 
Corsou a pasa e apelacion laat pa Hulanda ta trata. 


Ademas hues a ordena e ‘chulo’ pa paga e muhenan compen- 
sacion. 
Corte a dicta castigo contra dos dje complicenan cu entre 
maart 2017 te cu 27 september 2018 a importa un cant- 
idad di muhe Venezolano probechando di nan situacion deli- 
cado y a duna nan hospedahe cobrando balente placa. 
Nan a trece e muhenan for di Venezuela pa practica pros- 
titucion y pesar cu e muhenan no tabata den condicion di 
paga, a obliga di prostitui nan curpa. 


Nan a manda hende Venezuela pa contrata muhe pa bin 
traha na snack na Corsou y a regla nan pasashi y estadia. 


Nan no a pone nada riba papel. 
Nan mester a keda den un camber chikito y mester a paga 
350 florin pe mita camber aparte di un suma pa awa, cori- 
ente, telefon cu internet. 
Un solo biaha pa dia nan por a baña di manera cu ya caba un 
hende por imagina cu no tabatin regla di higiena. 
For di momento cu nan a cuminsa traha nan tabatin un debe 
di 1600 florin pe privilegio pa traha pa e chupacabra chulo 
y nan mester a diberti e clientenan sexualmente. 
Si e muhenan no tene nan mes na regla, nan tabatin cu paga 
boet ki si nan gancha un cliente, nan tabatin cu paga doño 
dje snack 100 florin pa sali cu e cliente. 
Banda di esaki e chulonan tabata zundra e muhenan y tabata 
exigi servicio sexual gratis cerca nan. 


Seis dia pa siman 
E muhenan mester a traha 8 ora di anochi pa marduga sin 
haya cen y sin pauze. 
E chulo principal no por a scapa pasobra e muhenan a conta 
cu te personalmente tabata busca e muhenan na Hato. 
Dje manera aki nan a hinca cantidad di muhe Venezolano 
como prostituta pa traha na Corsou. 
Nan tabata regla nan asuntonan na Punto Fijo caminda e 
chulo mayor tabatin un muhe yu tabata manera su yiu cu 
tabata regla tur papel na Imigracion y Punto Fijo. 
Dia di biaha nan a hiba e muhenan Caracas y a duna nan 
850 dollar cu nan mester a mustra Imigracion pa ‘zoge- 
naamd’ bin raya na un discoteca y cu den e cas y e snack 
tabatin camara tur caminda pe chulonan mira y tende tur 
loke ta pasa. 


WILLEMSTAD – Dia prome di september ultimo direc- 
tiva di Comision Comun di Husticia a tuma despedida di mr. 
Franklin Hanze, kende te recientemente tabata miembro di 
Conseho di Maneho di Corte di Husticia pa Corsou. 
Señor Hanze tabata miembro di e comision for di 1 januari 
2017 te cu 1 januari 2022 y a duna un contribucion impor- 
tante na e proyecto di sede di Corte di Husticia. 
E la facilita e mudansa di Cas di Corte pa Nieuwe Haven y e 
discusion cu gobierno riba renobacion di Stadhuis. 
E la duna su aporte importante den finicita asuntonan finan- 
ciero entre gobierno y Corte di Husticia. 
Na momentonan nan ta sperando ansioso riba un deci- 


sion ken ta remplas’e di manera cu Corsou lo ta representa 
atrobe den e comision. 
Directiva di e Conseho ta masha agradecido pa su contribu- 
cion den e Comision y a desea señor Hanze tur cos bon den 
futuro. N’e ocasion di su despedida presidente di Corte di 
Husticia Comun a entrega señor Hanze un cuadro colorido 
di Stadhuis den Punda. 


Sentencia final den caso di Trago-meisjes 


Castigo di prizon pa traficacion sexual cu trago Meisjes 


Corte di Husticia Comun a tuma 
despedida di Franklin Hanze 

WILLEMSTAD - Un Curasoleño biba na Hulanda kende 
pa proteha su anonimidad nos lo yama Chapè, tin cu paga 
Sociale Zaken na Almere un suma di mas cu 100mil Euro cu 
e la cobra inhustamente entre maart 2012 y october 2019. 
E tabata cobra Bijstand for di 19 di maart 2012 te 31 di mei 
2019. 


Na maart di aña pasa e la apela e decision di kita su Bijstand 
pero nan a pone su protesta un banda. 
Dia corte a trata e caso Chapè mes no a presenta pero a 
manda su abogado. 
Den corte e apoderado di Sociale Zaken a splica cu e suma 
di Bijstand cu e la cobra inhustamente por a bira asina halto 
ta pasobra sueldo minimo na Hulanda ta € 1.725,00 bruto 
pa luna y hende soltero y sin trabou ta cobra un porcentahe 
dje suma aki. 
Nunca nan a siña Chapè pa ora bo ta biba na Hulanda, pa 
no duna bo bisiña motibo pa ta envidioso riba bo pasobra 
mesora nan ta yama autoridadnan pa bin controla kico ta 
pasando. 


Den e caso aki e Curasoleño Chapè cu tabata biba manera 
un sheikh sin cu e ta traha. 
No a dura cu un bisiña di bario a yama Team Handhaving di 
seccion Werk en Incomen di munisipio Almere cu a manda 


poco hende bay investiga. 
Nan a haci un investigacion administrativo profundo, nan a 
bishita cas dje homber y a papia cu e bisiñanan. 
Y pa completa obra nan a pidi Internationaal Bureau Fraude 
(IBF) na 2019 pa haci investigacion si e homber tin un 
fortuna pafo di Hulanda. 
Eynan, nan a canta bingo. 
E investigacion a demostra cu e Curasoleño tabatin un tereno, 
un cas y cinco apartamento riba su nomber na Corsou. 
Harmá cu e dadonan aki nan a bay bebe koffie cerca e funcio- 
narionan di Kadaster di Corsou na dos ocasion caminda nan 
a constata cu e homber a paga € 55.102,77 pa tur e propie- 
dadnan. 
Dia cu International Bureau Froudezaken a balota e propie- 
dadnan di nobo y awor nan ta bal € 224.477,00. 
Nan a balota balor dje propiedadnan manera Spaño ta bisa 
“con el dedo mojado”. 
Nan a mira tambe deposito di un suma di € 37.640,35 cu 
Ministerio di Husticia a deposita riba e cuenta y cu casi sigur 
tabata cen cu Husticia a confisca den cualke entrada na cas 
dje Curasoleño. 
E suma ey ta casi-casi igual na balor di un plantacion ilegal 
cu polis a descubri den cas dje Curasoleño dia 22 mei 2019. 
Despues a resulta cu ta cen cu gobierno mes a pone riba su 
cuenta p’e sana su debenan. 


WILLEMSTAD - Dialuna 5 di September Corsou a conoce 
un demanda di coriente record ora cu rond di 10’or di anochi 
e demanda pa coriente a kibra record y a yega 138.5 MW. 
Esaki ta mucho mas halto cu e demanda record cu a keda 
registra na 2016 di 133 MW. E demanda record aki a surpasa 
e 135 MW na capacidad cu Aqualectra tin disponibel actual- 
mente pa opera safe y cu un margen di siguridad. 
No obstante e demanda historico aki, Aqualectra a logra 
toch pa provee comunidad cu e coriente custumbra pa asina 
por a pasa e anochi sin tin cu aplica e sistema di ‘scakel’. 
E dianan aki no tin biento pues no por conta cu un produc- 
cion halto di e molinanan. 
Antayera por ehempel e molinanan di biento a contribui cu 
solamente 3.5 MW na e total di 138.5 MW produci. 


E proyeccion te ainda ta sinembargo cu pa diahuebs y diabi- 


erna lo no tin biento, cual tambe mester sigui monitor. 
Basa riba e pronostico di weer aki por conta cu e proximo 
anochinan tambe e calor lo sigui reina. 
E risico ta keda halto cu si e demanda surpasa e 135 MW 
Aqualectra lo hay’é obliga di pasa pa e programa di ‘scakel’ 
pa por sigui suministra comunidad cu coriente. 


E tin cas y 5 apartamento na Corsou 


Chapè tin cu paga Sociale Zaken €101.884,09 


Ta pidi un y tur coopera pa tene demanda abou 


Aqualectra a kibra record di demanda di coriente di 138.5 MW 

Fortaleza Pa Famia 


MASKE con studia un hende ta, maske con profesional 
e por ta sinti su mes, maske cuanto fanatico e por tin, 
maske rikesa ta e unico cos cu e ta corda riba dje, toch e 
mester di disciplina den su bida. 
E miho disciplina ta esun cu ta bini di ariba, esun cu ta 
bini di Dios, pasobra hende ta prepara su caminda , pero 
ta Dios ta dirigi nos pasonan. 


Un bon deportista mester di un entrenando, den tur locual 
hende ta haci semper mester tin un mentor, pa guia posi- 
tivamente, edificando e persona tur dia. 


P’esey den nos bida diario nos mester tin contacto cu nos 
Señor Hesus Cristo, cual ta nos Maestro, esun cu nos tin 
di imita, esun cu nos tin di obedece, pa asina nos por siña 
for di dj’E.( Juan 10:14-16). 


Den nos bida disciplina ta hopi importante, pasobra 
nos mester lanta na ora mainta, nos mester presenta 
na trabao na tempo, nos mester mantene reglanan di 
higiena, reglanan den trafico, reglanan na trabao, tur 
esey ta parti di disciplina den nos bida, sin disciplina bida 
lo ta hopi bruha. 


Si como mayor bo no instrui bo yiu riba e bon caminda, 
bo no ta disciplina bo yiu, esey ta nifica cu bo no stima bo 
yiu. Pasobra e palabra di Dios ta bisa cu Señor ta discip- 
lina esnan cu e ta stima. 


Job 5:17 ta para skirbi: Bendiciona ta e homber cu 
Dios ta reprende, p’esey no desprecia e disciplina di e 
Todopoderoso. 


Sin disciplina den bida, rebeldia ta drenta y pone nos 
integridad na peliger, pasobra nos mester somete na 
Dios. Disciplina semper ta contribui na crecemento sano 
y puro, pero tin biaha e ta doloroso. 


Un persona cu no tin disciplina ni tampoco dominio propio, 
ta hiba un bida yen di stress y preocupacion, pasobra su 
cabes ta duro y e no kier obedece.. 


Un persona cu no ta disciplina lo trece hopi problema den 


un bida matrimonial, pasobra na prome luga un hende 
sin disciplina no ta respeta, e no tin palabra, y mas cu 
tur cos, locual e no a ricibi cerca su mayornan e no por 
ofrece na su pareha. 


P’esey e palabra di Dios ta bisa nos como mayor pa lanta 
nos yiunan den e disciplina y amor di Señor, pasobra una 
bes un palo ta dobla ta bira dificil pa pone crece recht. 


Mas disciplina nos ta mas responsabel nos ta bira, pasobra 
bo no por pone responsabilidad den man di hende cu no 
ta disciplina, pasobra hopi biaha hende ta pensa cu pa 
motibo di nan talento y fama , tur cos ta wordo permiti, 
pero danki na Dios, pasobra cerca Dios, titulo no ta conta 
pasobra Dios no ta haci distincion di persona. 


Cerca Dios, nos tur por yega y ricibi sabiduria di dje 
generosamente y sin reproche. 
Dios kier pa nos sa cu ora nos ta pasa den un prueba 
(disciplina) den cualkier area di nos bida , no ta pa kibra 
nos, pero pa nos siña persevera , pasobra perservencia ta 
produci perfeccion.(Santiago 1:2-4). 


Mescos cu disciplina ta produci profesionalismo, obedi- 
encia na Dios ta produci grandesa. 
Abraham su obediencia a produci grandesa pe e a wordo 
yama tata di nacionnan. 
Noe su obediencia a dun’e gracia den bista di Dios. 
Hose su obediencia, disciplina, y fieldad dilanti di Dios a 
pone cu Farao a nombr’e gobernador di Egipto 


Disciplina y Respet semper lo habri porta pa tur hende. 


Sinceramente, Pastor Marcel Balootje 


Talento sin disciplina, 
ta manera cuminda sin vitamina 

Every life is noted and is cherished, 
and nothing loved is ever lost or perished. 


John 14: 1-3 
Don’t let your heart be troubled. Trust in God, and trust also 
in me. There is more than enough room in my father’s home. 
If this were not so, would I have told you that I am going to 
prepare a place for you? When everything is ready, I will 
come and get you, so that you will always be with me where I 
am. 


With deep sympathy we announce the passing away of: 


Mr. Lloyd 
Benjamin Richard 
Better known as “Baby Lloyd” 
*14-10-1945 - †04-09-2022 


Left to mourn: 
His child: Mrs. Bojoura Cos-Richard & 
Mr. Raymon Cos 


Mother of his child: 
Mrs. Carmen Maduro 


Considered as his child: 
Mrs. Venetia Jansen- Maduro 


His Parents: 
† Mr. Elias Lazarus Richard 
† Mrs. Edna Alma Richard- Lendore 


Siblings: 
†Mrs. Elizabeth Gertrude Richard 
†Mr. Frank Richard and Mrs. Elfa Richard, in New York, 
Mrs. Grace Richard, in Aruba, 
†Mr. George Richard and Mrs. Emilia Richard, in Corpus Christy 
Texas, 
Mrs. Muriel Pantophlet, in Aruba, 
Mr. Ulric Richard Sr. and Mrs. Juanita Richard, in New York, 
Mrs. Mary-Agnes Richard, in Curaçao. 


Mr Lloyd Richard is also survived by many nieces, nephews, 
and family members among: 
Richard, Cos, Pantophlet, Lee Riviears, Danker, Lindor, Caton, 
Raymond, Mc Kenzie, Mc Cloud, Blaize, Maduro, Corasol, 
Jansen, Campbell, Quant, Lendore, Bermudes, Antonette, de 
Cuba, and Van der Lee. Please accept our apology, if we 
forgot to mention anyone that played an important role in Mr. 
Lloyd Richard’s life. 


We would like to invite everyone to the celebration of life in 
honor of Mr. Lloyd Benjamin Richard that will take place on 
9th September 2022 at Pray Funeral Home San Nicolaas from 
9 am to 11 am. 
The cremation will take place in a family circle. 


Instead of a wreath or flowers there will be a donation box for 
Club Kibrahacha 60+. 
We apologize that we will not be receiving condolences at 
home after the funeral. 


Ondanks alles heb ik een mooi leven gehad, 
het is goed zo. 
Als ik Hem maar kenne… 


Onze liefdevolle, zorgzame maar ook eigenzinnige 
Pa, schoonvader, opa, overopa, broer, 
zwager, oom en vriend is tot ons grote 
verdriet na een langdurige strijd overleden. 
Wij zijn dankbaar dat wij hem nog zo 
lang bij ons mochten houden. 


Abraham Thomas Koole 
“Bram” 
Rilland Bath *19 juli 1951 
Aruba †2 september 2022 


Familie: 
Sander en Eke, Storm, Felck 
Reinier, Erika, Amanda 
Caroline en Arno, Christian en Jeanira, Melany en Haitse, 
Nayeli, Catalina en Alyona Jonathan en Stella, Mia, Koa 
Amy en Jan 


Peter en Corrie en kinderen 
Ruud en Els-Marie en kinderen 
Carla en Peter en kinderen 
Hans en Ariane en kind 
Chris en Francy en kinderen 


Alle vrienden, vriendinnen en kennissen 


Gelegenheid tot afscheid nemen bij Aurora Funeral Home te 
Cumana op donderdag 8 september 
van 7:00 – 9:00 uur p.m. 


De afscheidsdienst vindt plaats in de Protestantse Kerk van 
Piedra Plat onder leiding van ds. Peter Hazenoot 
op vrijdag 9 september 2022 van 10:30 – 11:30 uur a.m. De 
kerk gaat open om 09:00 uur a.m. 
Na de afscheidsdienst wordt Bram in besloten kring door de 
familie naar zijn laatste rustplaats gebracht. 


In plaats van bloemen graag een bijdrage voor het 
Wilhelmina Kanker Fonds. 


Dress code: vrolijk 


Correspondentieadres: Jonathan Koole, Barcadera 33 

Every life is noted and is cherished, 
and nothing loved is ever lost or perished. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 



Mercedes Leticia Celedon 
*05-08-1926 - †05-09-2022 


Acto di entiero lo wordo anuncia despues. 


Señor ta mi wardador, mi n’ tin falta di nada; den cunucu di yerba 
berde E ta pone’mi sosega. E ta hiba’mi na awa trankil, pa mi bolbe 
haya forsa. 
Salmo 23 


Cu gran tristesa, pero conforme cu Dios su boluntad, 
nos ta anuncia e fayecimento di 
Sylvia Marie 
Croes-Maduro 
Mihor conoci como Marie, 
Shon Marie of Pechi Marie 
*20-12-32 †05-09-22 
Viuda di †Roman (Ro) Croes 


Mayornan: †Hendrik y †Juanita Maduro-Ras 
Yiunan : †Sinda Croes 
Ephrem y Linda Croes-Tromp 
Meachel y Mayra Croes-Tromp 
Carlo y Francis Croes-Werleman 
Ricky y Xiomara Croes-Williams 
Henry Croes y Disney Correa 
Manera yiu: Anthony y Violeta Maduro-Boekhoudt y famia 
Nietonan: Giovannino Kelly y Josh Sammon, Giannina y Fred 
Davies-Kelly, Ellen Croes, Rhamsey y Renate Croes-Hogendoorn, 
Gerrit Croes , Angelo Croes y Nicole Oduber, Jennyfer Croes y 
Jairo Oduber , Carhina Croes, Carolina y Eldrick Panneflek-Croes, 
Caldrick y Yendy Croes-Alvarez Narvaez, Emma Croes, Jhendrick, 
Jhennelly y Alexa Croes 
Bisanietonan: Tianna, Matthew, Jakob, Quint, Yanou, Max Solciree, 
Jedd, Denzil, Xiarah, Cristal, Tizianne, Lamebert 
Rumannan: †Fein y †Juanita Maduro-Kelly y famia 
†Luisa y †Eddy Muller-Maduro 
†Clarita y Nicky Kelly-Maduro y famia 
†Lucia Maduro y famia 
†Jani y †Chichia Maduro-Ras y famia 
Emilio y Ana Maduro-Barboza y famia 
Linda y +Salomon de Castro-Maduro y famia 
Betty y Panchito Tromp-Maduro y famia 
†Jorge Maduro y famia 
Yvonne Maduro y famia 
Glenda Maduro y famia 
Tanta: Dolorita Ras 
Swa y cuñanan:†Jacobo y †Maca Croes y famia 
†Nicolaas y †Guillermina Croes y famia 
†Rosa y †Goy Koolman y famia 
†Finchie y †Daniel Koolman y famia 
†Mito y †Mai Rasmijn y famia 
†Olindo y †Linda Croes y famia 
Ayudante: Arelis Meza Bolivar 
Famianan: Croes, Maduro, Ras, Kelly, Tromp, Werleman, Williams, 
Correa, Boekhoudt, Sammon, Davies, Hogendoorn, Oduber, 
Panneflek, Leon, Barboza, de Castro, Geerman, Koolman y Rasmijn. 
Y demas famia, amigo y conocirnan. 


Oportunidad pa condoleer Royal Funeral Home, Diahuebs 8 di 
september 2022, 7or pa 9or di anochi 


Acto di entiero lo tuma lugar riba diabierna 9 di september 2022 
di 2or pa 4or di atardi na Misa Inmaculata Concepcion, despues 
saliendo pa Santana Catolico na Sta. Cruz. 


Nos ta pidi disculpa si nos por a lubida algun familiar di e defunto. 


Ta lamenta cu despues di entiero no ta ricibi bishita di condolencia 
na cas. 


Gradicimento y Invitacion 


Un palabra, un yamada, un krans, un carchi of un emial, sigur 
ta yuda ora bo perde un ser hopi keri. Tabata un consuelo pa 
nos di por a experencia cuanto cariño boso tin pa, 


Guillermo 
Bernardo Figaroa 


Nos ta gradici tur cu di un 
forma of otro a comparti e 
momentonan dificil cu nos. 
Un danki special na dokter Lanting di 
Centro di Memoria, e cuidadornan di 
Huize Yvolin, Natasha de Veer-Lopez, 
Minouche van Romondt- Lopez, Zusje 
Carlo, Luchi Figaroa, Rachel y Zulayka 
pa e bunita cancionan, Banda Philarmonica y Aurora Funeral 
Home. 


Nos ta invita boso pa compaña nos na un Santo Sacrificio di 
misa cu lo tuma lugar, 


Diasabra awor, 10 di september, pa 7or di anochi na Misa 
Santa Anna na Noord. 
Despues di misa lo tin un encuentro na Guillermo su cas Noord 
55. 


Boso atencion y precencia durante fayecimiento y entiero 
tabata un inmenso sosten pa nos. Pa esaki un danki di curazon 
na boso tur. 


Na nomber di su yuinan y nieto-nietanan. 

Every life is noted and is cherished, 
and nothing loved is ever lost or perished. 


DIABIERNA, 9 di september, lo tin otro Rosario Bibo na kapel di 
Alto Vista pa 7or y mey di anochi. Na e ocasion aki cada persona 
por presenta nan intencion personal pa hunto resa pa e peticion 
haya oido cerca papa Dios. Lo resa pa tur enfermo na cas of na 
hospital pa nan haya sanacion na alma y na curpa. Y pa esnan cu 
lo tin cu bandona nos, pa nan conforma cu boluntad di Señor. Lo 
resa pa tur hende cu tin cu traha pa gana nan pan di cada dia pa 
nan famia, pa nos hobennan na scol, pa e maestronan y pa tur e 
mayornan cu tin e tarea pa guia nan yiunan. 


No perde speransa, Dios no ta duna nos un cruz cu nos no por 
carga. E cruz por ta pisa, pero cu fe y speransa cada uno lo sa di 
vence tur obstaculo den bida. Den nos oracionnan nos no mester 
pidi fabornan solamente, pero mester gradici Señor cu e ta regala 
nos un dia mas pa disfruta di su creacion. Un y tur ta keda invita 
pa asisti na otro Rosario Bibo, diabierna 9 di september pa 7or y 
mey di anochi na kapel di Alto Vista. 


Señor ta mi wardador, 
mi’n tin falta di nada; 
den cunucu di yerba berde, 
E ta pone mi sosega, 
E ta hibami na awanan tranquil, 
pa mi bolbe haya forsa 
Salmo23:1,2,3 


Conforme cu boluntad di Dios nos ta 
participa fayecimento cristianamente di: 


Colastica Nicolina 
Boekhoudt 
Mihor conoci como: 
Hica, Pepe of Tanchi Hica 
*6 December 1946 - †4 September 2022 


Na nomber di su: 
Unico yiu stima: Frenzie y esposa 
Gislaine Boekhoudt-Jacobs 


Nieto y nietanan stima: 
Zoe Boekhoudt 
Zayne Boekhoudt 


Mayornan: 
† Cayita Maduro 
† Martins Casuela 


Su tata di criansa: Pedrito 
Boekhoudt 


Rumannan: 
† Enrique Boekhoudt y famia 
† Caluchi Boekhoudt y famia 
† Tesha Wolff y famia 
† Tinchi Boekhoudt 
† Helena Boekhoudt y famia 
Filomena Boekhoudt y famia 
Alfonso Boekhoudt y famia 
Juancito Boekhoudt 
Lelia Bernabela y demas ruman nan 
na Boneiro y Corsou 


Manera yiu: 
Jaiden Romeo Martines, Janine 
Monart y famia 


Manera un ruman: 
Antonia v/d Biezen y famia 


Tur su muchanan cu ela cuida, 
iha,comer y compernan. 


Su Suegra: Federica Fingal 


Subrino y subrinanan na: Aruba, 
Boneiro, Corsou, Hulanda y Sint 
Maarten. 


Primo y primanan na: Aruba, 
Boneiro, Corsou y Hulanda 


Ex-coleganan di: Voogdijraad 


Bon bisiñanan: 
Roland y Isle van Aanholt y famia 
Pascuala Maduro y famia 
Juancho Stroop 


Ta gradici Antonia v/d Biezen y tur 
esnan cu a yuda 


Demas famia: Boekhoudt, Maduro, 
Casuela, Jacobs, Fingal, van den 
Berg, Croes, Hernandez, Dirksz, 
Wever, Filiciana, Ras, Briesen, 
v/d Biezen, Kock, Chin-a-Loy, 
Quandt, Wernet, Monard, Wolff, 
Naar, Cranston, Flanegin, Rasmijn, 
Bislick, Walters, Roga, Tromp. 


Si den nos tristesa nos por a lubida un of otro familiar, nos ta pidi nos mas 
sincero disculpa. 
Ta invita demas famia, bisiña, amigo y conocirnan, pa e acto di depedida 
cual lo tuma lugar Diabierna 09 di September 2022, for di 2’or pa 4’or di 
atardi na Ad Patres funeral home & Crematorium. 


Nos ta lamenta cu despues di despedida no ta ricibi bishita di condolencia 
na cas. 
Staff y personal di Ad Patres funeral home & Crematorium ta extende nos 
mas sincero condolencia na famia di e fayecida. 


Mi a glorifica bo cristo, riba e mundo aki. 
Mi a termina cu e trabou cu abo a dunami pa hasi. 
Warda tur esnan cu ta keda atras den bo nomber. 


Nos ta anuncia fayecimento di: 


Feliciano T. Damian 
Cariñosamente yama:” Teechi” 
*24-01-1936 - †06-09-2022 


Acto di entiero lo wordo anuncia despues. 


Salmo 91/14-15-16 
“Si e tene na Mi, lo Mi salb’é: 
lo Mi hals’é, si e tin respèt pa mi Nomber. 
Ora e yama Mi lo Mi contest’é, 
den problema Mi ta huntu cu né, 
lo Mi Libr’é i colm’é cu honor. 
Mi ta pon’é disfrutá di un bida largo 
y lo lag’é contemplá mi salbashon.” 


Nos ta anuncia fayecimento di 


Suzanne Ruthy 
Clarissa Thomas 
Cariñosamente yama: “Suzy” 
*04-03-1966 - †06-09-2022 


Rosario Bibo diabierna awo na Alto Vista 

